Διοργάνωση ποδοσφαίρου Ελλάδας 1907

Διοργανώθηκε από την Επιτροπή Ολυμπιακών Αγώνων και τον ΣΕΓΑΣ το Φεβρουάριο του 1907. Από τις εφημερίδες της εποχής προκύπτει πως μετείχαν τέσσερις ομάδες. Ουσιαστικά, ήταν ένα τουρνουά νοκ-αουτ, με δύο ημιτελικούς και έναν τελικό. Όλα τα ματς διεξήχθησαν στο Νέο Φάληρο, στο γήπεδο Ποδηλατοδρομίου, στις 11, 18 και 25 Φεβρουαρίου. Οι τρεις αγώνες προσέλκυσαν πλήθος θεατών, μεταξύ των οποίων ήταν ο διάδοχος Κωνσταντίνος και οι πρίγκιπες της ελληνικής βασιλικής οικογένειας. Επίσης, τα ματς παρακολούθησαν πολλοί μαθητές γυμνασίων, στα οποία είχε εισαχθεί ως άθλημα το ποδόσφαιρο. Μάλιστα, τους επόμενους μήνες διεξήχθη μαθητικό πρωτάθλημα Γυμνασίων. Νικητής αναδείχτηκε ο Εθνικός Αθηνών. Τερματοφύλακας του Πανελληνίου ήταν ο ολυμπιονίκης Κωνσταντίνος Τσικλητήρας.

 Στις 31 Ιανουαρίου 1907 δημοσιεύτηκε στον τύπο η "Προκήρυξις Αγώνων Ποδοσφαιρίσεως" από την Ε.Ο.Α. και τον ΣΕΓΑΣ (τότε ονομαζόταν ΣΕΑΓΣ), στην οποία μεταξύ άλλων αναφέρεται:"Το τμήμα Αγώνων της Επιτροπής των Ολυμπιακών Αγώνων και του Συνδέσμου των Ελληνικών Αθλητικών και Γυμναστικών Σωματείων προεκήρυξεν αγώνας ποδοσφαιρίσεως (φουτ-μπολ). Ο πρώτος αγών θα γίνη την Κυριακήν 11 Φεβρουαρίου 3 μ.μ. εις το ποδηλατοδρόμιον του Φαλήρου. Έπαθλον θα ορίσει η Επιτροπή των Ολυμπιακών Αγώνων..." Ημιτελικοί: 11 Φεβρουαρίου 1907: Ακαδημαϊκόν Γυμναστήριον - Πανελλήνιος Γ.Σ.: 2-0 18 Φεβρουαρίου 1907: Εθνικός Γ.Σ. - Πειραϊκός Σύνδεσμος: 2-1. Διαιτητής ο κ. Κάμπελ. Τελικός: 25 Φεβρουαρίου 1907: Εθνικός Γ.Σ. - Ακαδημαϊκόν Γυμναστήριον: 2-1 Στα τρία ματς οι ομάδες χρησιμοποίησαν τους εξής ποδοσφαιριστές: Εθνικός Γ.Σ. Τερματοφύλακας: Α. Λάσκαρης (αρχηγός). Οπισθοφύλακες: Ν. Λοράνδος, Α. Κωνσταντάρας. Μέσοι: Ι. Ζέππος, Κ. Γουλιμής, Α. Λαμπρινίδης. Εμπροσθοφύλακες: Σ. Κουντουριώτης, Π. Μελάς, Κ. Βρυζάκης, Α. Λέων, Κ. Βολίδης, Π. Ηραίος. Ακαδημαϊκόν Γυμναστήριον (η ομάδα του Πανεπιστημίου Αθηνών) Τερματοφύλακας: Ανδρ. Πρίντεζης. Οπισθοφύλακες: Χ. Μπόλλας, Γ. Γεωργαλάς. Μέσοι: Εμπεδοκλής Ξανθόπουλος (αρχηγός), Α. Μήτσου, Ν. Δεσύπρης. Εμπροσθοφύλακες: Κ. Στέκος, Β. Ζαρκάδης, Ε. Χανδράκης, Η. Λαμπρόπουλος, Α. Στεριάτος. Πειραϊκός Σύνδεσμος Τερματοφύλακας: Κ. Ρόγκας. Οπισθοφύλακες: Ι. Οικονόμου, Γ. Μάγκος (αρχηγός). Μέσοι: Γ. Βοργιάς, Δ. Σωτηρίου, Αντ. Ψυχαρόπουλος. Εμπροσθοφύλακες: Π. Φάρος, Γ. Βασιλειάδης, Αντ. Λιανόπουλος, Αρ. Σταυρίδης, Αργ. Καϊνάρος Πανελλήνιος Γ.Σ. Τερματοφύλακας: Κωνσταντίνος Τσικλητήρας. Οπισθοφύλακες: Δ. Παππάς, Μ. Ζαχαράκης. Μέσοι: Στ. Κουτρούμπης (αρχηγός), Δ. Σκουτέρης. Εμπροσθοφύλακες: Κ. Παπαηλιόπουλος, Ε. Αποστολόπουλος, Π. Οικονομίδης, Π. Κατσαρός, Γ. Αποστολόπουλος. Στις 10 Μαρτίου 1907 ξεκίνησαν οι πρώτοι "Σχολικοί Αγώνες Ποδοσφαιρίσεως" στο γήπ. Ποδηλατοδρομίου, στους οποίους οι περισσότεροι μαθητές που έπαιξαν έγιναν αργότερα ποδοσφαιριστές των πρώτων αθηναϊκών και πειραϊκών συλλόγων. Διεξήχθησαν με σύστημα νοκ-άουτ μέχρι την ανάδειξη πρωταθλητή που ήταν το Λύκειον Δελλίου. Είναι γνωστά τα εξής αποτελέσματα: 10 Μαρτίου 1907: Λύκειον Δελλίου - Δραγάτσειον Λύκειον: 1-0. Γ΄ Γυμνάσιον Αθηνών - Β΄ Γυμνάσιον Αθηνών: 0-0 (ο αγώνας επαναλήφθηκε στις 14 Μαρτίου με νικητή το Γ΄ Γυμνάσιο). Πρακτικόν Λύκειον - Γυμνάσιον Πειραιώς: 4-1. Α΄ Γυμνασιον Αθηνών - Β΄ Γυμνάσιον Βαρβακείου: 2-0. 1 Απριλίου 1907: Πρακτικόν Λύκειον - Γ΄ Γυμνάσιον Αθηνών: 2-2 (έπειτα από παράταση 15΄). Εμπορική Ακαδημία - Α΄ Γυμνασιον Αθηνών: 1-1. 5 Απριλίου 1907 (επαναληπτικοί): Πρακτικόν Λύκειον - Γ΄ Γυμνάσιον Αθηνών: 2-1. Εμπορική Ακαδημία - Α΄ Γυμνασιον Αθηνών: 1-1. 8 Απριλίου 1907: Πρακτικόν Λύκειον - Δημόσια Εμπορική Σχολή: 3-0. Εμπορική Ακαδημία - Α΄ Γυμνασιον Αθηνών: 1-1 (επαναληπτικός). Τελικά προκρίθηκε η Εμπορική Ακαδημία 15 Απριλίου 1907: Λύκειον Αγ. Παύλου (Σεν Πολ) Πειραιά - Εμπορική Ακαδημία: 3-1 Πανελλήνιο πρωτάθλημα ποδοσφαίρου ανδρών 1906-1907 Διοργάνωση ποδοσφαίρου Ελλάδας 1908 Διοργάνωση ποδοσφαίρου Ελλάδας 1911 Διοργάνωση ποδοσφαίρου Ελλάδας 1915 Ανδρέα Μπόμη, "Γκολ 2000, Ένας αιώνας ποδόσφαιρο", εκδ. Πελεκάνος, σελ. 38-39. Εφ. "Εμπρός", 11 Φεβρουαρίου 1907, σ. 4. Εφ. "Εμπρός", 19 Φεβρουαρίου 1907, σ. 2. Εφ. "Εμπρός", 26 Φεβρουαρίου 1907, σ. 2. Εφημερίδα Πράσινη, 29 Μαρτίου 2012 σελ.3-8